b"\n_START_ARTICLE_\nCamille Saint-Sa\xc3\xabns\n_START_SECTION_\n\xc5\xbdivljenje in delo\n_START_PARAGRAPH_\nSaint-Sa\xc3\xabnsu je v starosti treh mesecev umrl o\xc4\x8de. Mati in njena sestra sta skrbeli zanj in po njuni volji se je za\xc4\x8del pri dveh letih u\xc4\x8diti igranja na klavir. Bil je \xc4\x8dude\xc5\xbeni otrok, njegova prva skladba je bila objavljena 22. marca 1839. Pri petih letih je prvi\xc4\x8d nastopil na recitalu, na katerem je spremljal (igral klavirski part) Beethovnove violinske sonate. Pri desetih naj bi obvladoval vseh 32 Beethovnovih klavirskih sonat na pamet._NEWLINE_Pri \xc5\xa1estnajstih je objavil (1853) svojo prvo simfonijo, ki je med skladatelji in kritiki do\xc5\xbeivela velik uspeh. Slavni Hector Berlioz je tedaj komentiral:\xc2\xa0\xc2\xbbIl sait tout, mais il manque d'inexp\xc3\xa9rience\xc2\xab\xc2\xa0(Zna vse, vendar mu manjka neizku\xc5\xa1enost)._NEWLINE_Kasneje je deloval kot organist v \xc5\xa1tevilnih cerkvah. Med letoma 1861 in 1865 je pou\xc4\x8deval otroke. Leta 1875 se je o\xc5\xbeenil z Marie-Laure Truffot, vendar jo je \xc4\x8dez 3 leta zapustil. Leta 1886 je objavil dve izmed najpopularnej\xc5\xa1ih skladb: 3. simfonijo (\xc2\xbbOrgelsko\xc2\xab) in\xc2\xa0\xc2\xbbLe carneval des Animaux\xc2\xab, \xc5\xbdivalski karneval. V njegov obse\xc5\xbeni opus sodijo \xc5\xa1tevilna pomembna komorna in simfoni\xc4\x8dna dela; 5 klavirskih koncertov, 5 simfonij (2 brez \xc5\xa1tevil\xc4\x8dne oznake) in \xc5\xa1tevilne ostale simfoni\xc4\x8dne skladbe (npr. Danse Macabre), 5 oper (med njimi morda najbolj slavna Samson in Dalila), balet, ma\xc5\xa1e, oratoriji, komorna glasba._NEWLINE_Umrl je za plju\xc4\x8dnico leta 1921."